JKW-KABUM-21-ZHA-001-004-wylie
sgrub thabs 'dod 'jo dang rjes 'brel 'jam dbyangs smra seng dpa' bo bcu gnyis kyi ril bu sgrub pa'i ngag 'don/ sgrub thabs 'dod 'jo dang rjes 'brel 'jam dbyangs smra seng dpa' bo bcu gnyis kyi ril bu sgrub pa'i ngag 'don ni/__grub na ril bu la dmigs te sbyong khrus spyi ltar bya/__gang ltar yang /__'gro rnams bsgral 'dod bsam pa yis/__/sangs rgyas chos dang dge 'dun la/__/byang chub snying por mchis kyi bar/__/rtag par bdag ni skyabs su mchi/__/lan ji ltar rigs pas skyabs su 'gro/__shes rab snying brtse dang bcas pa'i/__/brtson pas sems can don du bdag__/sangs rgyas mdun du gnas bcas te/__/rdzogs pa'i byang chub sems bskyed bgyi/__/lan gsum gyis sems bskyed/__sems can thams cad bde ba dang sogs tshad med bzhi bsgom pa sngon du 'gro bas/__swa b+hA bas stong par sbyang /__stong pa'i ngang las pa~M las pad+ma dang a las zla ba'i dkyil 'khor gyi steng du siM las seng ge sngon po mgo bo g.yas su bstan cing gdong gyen du phyogs pa/__ral pa dmar ser grol ba nyal stabs su gnas pa'i steng du pad nyi la gnas pa'i d+hIHyig gur gum gzhon nu'i mdog can/__de yongs su gyur pa las/__bdag nyid rje btsun 'jam dbyangs sku mdog dmar ser phyag gnyis chos 'chad kyi phyag rgya mdzad pa'i mtheb mdzub kyi bar nas byung ba'i ut+pa la'i sdong bu snyan g.yas g.yon gyi thad kar kha bye ba'i g.yas na ral gri dang g.yon na glegs bam can/__bcu drug lon pa'i lang tsho dang ldan pa dbu skra zur phud lnga pa'i rtse mor nor bus spras shing /__zhabs gnyis rgyal po rol pa'i stabs kyis seng ge la bzhugs pa/__dar dang rin po che'i rgyan thams cad kyis brgyan pa/__zhi 'dzum sgeg pa'i cha lugs can 'od zer dmar po 'phro ba/__de las 'od zer 'phros pas bsgoms pa dang 'dra ba'i ye shes sems dpa' badz+ra sa mA dzaHsa mdun gyi nam mkha' spyan drangs/__oM badz+ra ar+g+haM la sogs pas mchod/__dzaHhU~M ba~M hoHgnyis su med par gyur/__slar yang rang gi thugs ka nas 'od zer 'phros pas dbang gi lha rigs lnga 'khor dang bcas pa badz+ra sa ma dzaH__oM badz+ra ar+g+haM sogs/__de bzhin gshegs pa thams cad kyis bdag la mngon par dbang bskur ba stsal du gsol/__oM badz+rI b+ha ba a b+hi Shiny+tsa hU~M/__zhes gsung zhing dbang gi lha rnams kyis bum pa'i chus spyi bo nas dbang bskur/__sku gang /__dri ma dag__/chu'i lhag ma yar lud pa las mi bskyod pas dbu brgyan par gyur/__mdun gyi ril bu gdan 'khor dang bcas pa bsang sbyang /__stong pa'i ngang las mdun gyi gdan bris pa ji lta ba'i dbus su shes rab kyi 'khor lo rtsibs bzhi pa'i lte bar pad+ma dang zla ba'i gdan gyi steng du ril bu rnams hrIHyig mthing zhun gyi mdog lta bu yongs su gyur pa las lha mo dbyangs can ma sku mdog sngon mo lha mo'i cha lugs yongs su rdzogs shing /__zhabs tsog pu'i phyed krung gis bzhugs pa/__bud med sgyu ma'i nga rgyal gyis 'gying zhing phyag gnyis chos 'chad kyi phyag rgya mdzad pa'i mtheb mdzub kyi bar nas byung ba'i ut+pa la'i sdong bu snyan g.yas g.yon gyi thad kar kha bye ba'i g.yas na ral gri dang g.yon na glegs bam can bcu drug lon pa'i lang tsho dang ldan pa dbu skra zur phud lnga pa'i rtse mor nor bus spras pa/__dar dang rin po che'i rgyan thams cad kyis brgyan pa/__zhi 'dzum sgeg pa'i nyams can/__'od zer sngon po 'phro ba/__rtsibs bzhi la/__shar du d+hr-i las yul 'khor srung dkar po pi wang 'dzin pa/__lhor bi las 'phags skyes po sngon po ral gri 'dzin pa/__nub tu bi las mig mi bzang dmar po sbrul zhags 'dzin pa/__byang du bai las rnam thos sras ser po rgyal mtshan 'dzin pa/__thams cad kyang lha'i gos dang ya lad mnabs pa/__zhi zhing brjid pa'i nyams dang ldan pa'o/__/de thams cad kyi dpral bar oM dkar po/__mgrin par AHdmar po/__thugs kar hU~M sngon po/__thugs ka'i dbus su rang rang gi sa bon gyis mtshan pa/__de las 'od zer 'phros pas phyogs bcu'i sangs rgyas dang byang chub sems dpa' thams cad 'phags ma sgra dbyangs lha mo 'khor dang bcas pa'i rnam par badz+ra sa mA dzaH__oM badz+ra ar+g+haM sogs kyis mchod/__dzaHhU~M ba~M hoH__mdun bskyed la gnyis su med par thim/__slar yang rang gi thugs ka nas 'od zer 'phros pas dbang gi lha rigs lnga 'khor dang bcas pa badz+ra sa mA dzaH__oM badz+ra ar+g+haM sogs kyis mchod/__de bzhin gshegs pa thams cad kyis 'di rnams la mngon par dbang bskur ba stsal du gsol/__oM badz+rI b+ha wa a b+hi Shiny+tsa hU~M/__zhes gsungs shing bum pa'i chus spyi bo nas dbang bskur/__sku gang /__dri ma dag__/chu'i lhag ma yar lud pa las gtso 'khor thams cad la rje btsun 'jam pa'i dbyangs kyis dbur brgyan/__de rnams kyi rgyab tu sangs rgyas dang byang chub sems dpa'i tshogs thams cad mgron thabs kyi tshul du bzhugs par gyur/__mchod pa bsang sbyang /__stong pa'i ngang las lha rdzas dang ting nge 'dzin las grub pa'i mchod pa'i sprin phung ye shes kyi rnam rol mkha' khyab tu 'char bar gyur/__oM badz+ra ar+g+haM AHhU~M nas/__shab+da AHhU~M gi bar gyis brlab/__bdag mdun thun mong du/__rab 'byams rgya mtsho dpag med na/__mchod yon ji snyed yod pa dang /__bdag gis gus pas bshams pa 'di/__/'jam dbyangs smra ba'i seng ge dang /__/'phags ma 'khor dang bcas la 'bul/__/blo dang ngag gi dngos grub stsol/__/oM AR+Ya many+dzu shrI swa ra swa sti sa pa ri wA ra ar+g+haM pra tIts+tsha swA hA/__de bzhin du zhabs bsil la/__pAd+yaM/__me tog__/puSh+pe/__bdug spos/__d+hU pe/__snang gsal/__A lo ke/__dri mchog__/gan+d+he/__zhal zas/__nai bid+yA/__rol mo/__shab+da zhes sbyar bas mchod/__bstod pa rgyas bsdus gang rung gis bstod/__rang gi thugs kar 'khor lo dmar po rtsibs bzhi pa dang /__mdun gyi dbyangs can ma'i thugs kar pad+ma 'dab ma brgyad pa/__de gnyis kyi dbus su ral gri la so so'i sa bon sngags kyis bskor ba/__bdag mdun sangs rgyas dang byang chub sems dpa'i tshogs dang bcas pa'i thugs ka'i sa bon las 'od zer 'phros/__snod gzhal yas khang dang /__bcud 'jam dpal dang /__dbyangs can ma'i skur gyur/__rang gi thugs ka'i d+hIHlas 'od zer 'phros/__shangs bug g.yas nas thon/__mdun gyi dbyangs can ma'i shangs bug g.yon du zhugs/__thugs ka'i hrIHla thim/__de las 'od zer 'phros/__mdun bskyed kyi shangs bug g.yas nas byung /__bdag gi g.yon du zhugs nas d+hIHla thim pas mi shes pa'i mun pa bsal/__shes rab kyi snang ba mchog tu rgyas/__slar yang 'od zer 'phros pas 'khor gyi rgyal chen bzhi dang /__sangs rgyas dang byang chub sems dpa' thams cad kyi thugs rgyud bskul/__de rnams kyi thugs ka nas 'phros pa'i 'od zer dang /__rang dang mdun gyi lha mo'i bar du 'khor ba'i sngags phreng las shes rab kyi bung ba'i tshogs dpag tu med pa 'phros/__'khor 'das snod bcud kyi yon tan thams cad bsdus nas ril bu lhar gsal ba dang /__'khor lo kha sbyar la thim pas byin rlabs kyi gzi byin mchog tu 'bar bar gyur/__oM hrIHd+hIHma me dI paM swa ra swa stI many+dzu shrI mU~M hrIHpradz+nyA war+d+hA ni hrIHd+hIHswA hA/__zhes ci nus su bzla/__thun 'jog pa na/__slar yang mchod bstod rgyas bsdus gang rigs bya/__gtor ma bsang sbyang /__stong pa'i ngang las rin po che las grub pa'i snod yangs shing rgya che ba'i nang du gtor ma kha dog dri ro nus pa phun sum tshogs pa bdud rtsi'i rgya mtsho chen por gyur/__oM AHhU~M/__lan gsum/__bdag mdun gyi lha'i ljags rdo rje'i sbu gu'i 'od zer gyis gtor ma'i bcud drangs te gsol bar gyur/__oM hrIHd+hIHma me dI paM swa ra swa stI many+dzu shrI mU~M hrIHpradz+nyA war+d+ha ni hrIHd+hIHswA hA/__i daM ba liM taM kha kha khA hi khA hi/__lan bdun gyis 'bul/__mchod cing bstod/__rje btsun 'jam pa'i dbyangs yab yum gyis bdag dang sems can thams cad kyi ma rig pa'i mun pa bsal nas shes rab kyi snang ba rgyas par mdzad du gsol/__khyad par du sgrub pa'i rdzas 'di rnams mthong thos myang reg thams cad gzungs dang /__blo gros dang spobs pa zad mi shes pa la dbang 'byor bar byin gyis brlab tu gsol/__ces 'dod don gsol/__ma rnyed yongs su ma tshang dang /__/zhes sogs dang yi ge brgya pas nongs pa bshags/__mdun bskyed kyi sangs rgyas byang sems rnams mtha' nas rim par 'od du zhu ste gtso 'khor lnga la thim/__de rnams kyang sman gyi ril bu 'od 'bar ba'i rnam pa mthong thos myang reg thams cad la blo gros kyi mthu thogs pa med par stsol ba'i nus byin mchog tu 'bar bar gyur par bsams la/__brtan bzhugs rgyas bsdus gang rigs dang /__ye d+harmA mang du brjod cing me tog 'thor bas brtan par bya/__bdag gi thugs ka'i 'od kyis dag pa'i snod bcud thams cad bsdus nas rang la thim/__rang thugs ka'i 'khor lo sa bon gyi bar/__de'ang mi dmigs pa 'od gsal stong pa nyid kyi ngang du gyur par bsam/__slar yang nam mkha' nas d+hIHyig gi rang sgra grags pa'i rkyen gyis rang nyid skad cig gis rje btsun 'jam pa'i dbyangs kyi skur gyur/__dge ba 'di yis myur du bdag__/'jam dpal yab yum 'grub gyur nas/__/zhes sogs bsngo smon ji ltar rig pa dang /__che ba'i che mchog lta bu'i shis brjod gang rung bya'o/__/__!